Ένα μπουκάλι βότκας "Absolut"(Απόλυτη)
Η βότκα είναι διαφανές ποτό, απόσταγμα δημητριακών (σιταριού, κριθαριού, σίκαλης ή μίγματος) αλλά και άλλων υλών όπως η πατάτα. Ανάμεσα στις βότκες οι οποίες φτιάχνονται από σιτηρά, αυτές που παράγονται από σκέτο σιτάρι θεωρούνται καλύτερες ποιοτικά.

Η λέξη προέρχεται από τη σλάβικη λέξη "voda" που σημαίνει "νερό". Βότκα είναι στα ρώσικα το "νεράκι". 

Εκτός από τους διάφορους τύπους αρωματικών ουσιών, η βότκα αποτελείται από νερό και οινόπνευμα. Η βότκα έχει συνήθως περιεκτικότητα σε οινόπνευμα που κυμαίνεται από 35% ως 50% vol. Η κλασική ρωσική βότκα έχει περιεκτικότητα 40% vol. Αυτό αναφέρει η έρευνα του Μεντελέγιεφ το 1894. Σύμφωνα με το Μουσείο Βότκας στην Αγία Πετρούπολη, ο Μεντελέγιεφ βρήκε ότι το τέλειο ποσοστό είναι 38%. Βάσει του αμερικανικού ομοσπονδιακού νόμου, η ελάχιστη περιεκτικότητα οινοπνεύματος της βότκας είναι 40% vol. ενώ στην Ευρώπη το ελάχιστο είναι 37,5%. 

Η βότκα καταναλώνεται σκέτη, αλλά η αύξηση της δημοτικότητάς της οφείλεται στα κοκτέιλ και άλλα μικτά ποτά, όπως το *Bloody Mary* και το *Martini*.

Οι λαοί στα κράτη της πιθανής προέλευσης της βότκας έχουν ονόματα για τη βότκα με ρίζες που σημαίνουν «κάψιμο». (πολωνικά: **gorzałka**; ουκρανικά: **горілка**, *χορίλκα*, λευκορωσικά: **гарэлка**, *χαρέλκα*, λιθουανικά: **degtinė**; λετονικά: **degvīns**, *ντέγκβινς*, σουηδικά: **brännvin**, *μπρένβιν*. Στη Ρωσία το 17ο και 18ο αιώνα γκοριάστσεγιε βίνο.

Ιστορικά στοιχεία
-----------------

Σύμφωνα με τον οργανισμό τζιν και βότκας, η πρώτη καταγεγραμμένη παραγωγή της βότκας, ήταν στη Ρωσία στα τέλη του 9ου αιώνα. Το πρώτο γνωστό αποστακτήριο βότκας βρέθηκε σχεδόν διακόσια χρόνια αργότερα στο Χλινόφσκ, τη Ρωσία, όπως αναφέρθηκε στα Χρονικά του Βιάτκα του 1174. Η Πολωνία διεκδικεί την απόσταξη βότκας, από τις αρχές του 8ου αιώνα, αλλά δεδομένου ότι αυτό ήταν μια απόσταξη οίνου θα ήταν πιο σκόπιμο να εξεταστεί σαν κονιάκ. Αυτό που θα μπορούσε να χαρακτηριστεί ως βότκα εμφανίστηκε για πρώτη φορά στην Πολωνία τον 11ο αιώνα, από μια φυλή ονόματι γκορζάλκα, όπου η χρήση του εκεί ήταν αποκλειστικά για φαρμακευτικούς σκοπούς. Στην εγκυκλοπαίδεια Μπριτάνικα αναγράφεται ότι το ποτό αυτό προέρχεται από τη Ρωσία κατά τη διάρκεια του 14ου αιώνα, όπου πρώτος την ζυθοποίησε ο Σιντναγιάσκα Κρύγκερ της οικογένειας Κρύγκερ, που αργότερα εξελίχθηκε στην εταιρεία γνωστή σήμερα ως Σμιρνόφ (Smirnoff).

Παραγωγοί Βότκας
----------------

* Absolut ("Απόλυτη"), ΣουηδίαAbsolut ("Απόλυτη"), Σουηδία
* Μπουκάλι βότκας Monopolowa. Είναι το πρώτο βιομηχανικό αποστακτήριο βότκας της Πολωνίας. Ιδρύθηκε το 1782 από τον Γιαν Μπατσέφσκι.Μπουκάλι βότκας Monopolowa. Είναι το πρώτο βιομηχανικό αποστακτήριο βότκας της Πολωνίας. Ιδρύθηκε το 1782 από τον Γιαν Μπατσέφσκι.
* Hollandse Graanjenever, ΟλλανδίαHollandse Graanjenever, Ολλανδία
* Finlandia, ΦινλανδίαFinlandia, Φινλανδία
* Ζουμπρόφκα, ΠολωνίαΖουμπρόφκα, Πολωνία
* Evolution, ΠολωνίαEvolution, Πολωνία

Σχετικά άρθρα
-------------

* κοκτέιλ

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **βότκα**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βότκα** |

* Βότκα: το «νεράκι» που κατέκτησε τον κόσμο